०८४ मा कांग्रेसले नयाँ–पुराना कोहीसँग गठबन्धन गर्दैन : गोपालमान श्रेष्ठ
नेपाली कांग्रेसका पूर्वउपसभापति गोपालमान श्रेष्ठले कांग्रेसले ०८४ को चुनावमा नयाँ पुराना कोहीसँग पनि गठबन्धन नगर्ने बताएका छन् । उनले पार्टीभित्र एकतावद्ध भएर अघि बढ्न सकेको अवस्थामा कसैले कांग्रेसलाई चुनौती दिनै नसक्ने दाबी गरे ।
काठमाडौँ — नेपाली कांग्रेसका पूर्वउपसभापति गोपालमान श्रेष्ठले कांग्रेसले ०८४ को चुनावमा नयाँ पुराना कोहीसँग पनि गठबन्धन नगर्ने बताएका छन् । उनले पार्टीभित्र एकतावद्ध भएर अघि बढ्न सकेको अवस्थामा कसैले कांग्रेसलाई चुनौती दिनै नसक्ने दाबी गरे ।बिहीबार महासमिति बैठकको समापन समारोहमा बोल्दै नेता श्रेष्ठले महासमिति बैठकले देशभरि पार्टीभित्रको बृहत् एकताको सन्देश प्रवाह भएको बताए ।‘हामी एक भएर अगाडि बढौँ । अहिलेदेखि नै राम्रोसँग संगठन गरौं । यो बैठकबाट देशभरि एकताको सन्देश प्रवाह भएको छ,’ उनले भने, ‘यही म्याण्डेडअनुसार हामी अघि बढ्यौँ भने ०८४ को चुनावमा कांग्रेसले नयाँ पुराना कसैसँग मिल्नुपर्दैन । कसैसँग गठबन्धन गर्नु आवश्यक पर्दैन ।’उनले पार्टीभित्र नेतृत्वले सबै नेता कार्यकर्तालाई न्याय गर्ने प्रणालीको विकास गर्नुपर्ने बताए । ‘पार्टीभित्र सबैलाई न्याय गर्ने प्रणाली र पद्धतिको विकास गर्नुपर्छ । हामीले ११ औँ महाधिवेशनमै ‘कदमजम’को सिद्धान्तलाई पारित गरेका थियौँ,’ उनले स्मरण गर्दै भने, ‘तर अहिलेसम्म पनि त्यसको अक्षरशः लागू हुन सकेको छैन । त्यसमा हामीले ध्यान पु¥याउनु आवश्यक छ ।’ 